Мазарани Жулио
Мазарани Жулио (14. 7. 1602, А’Акупла провинциясы, Пешина – 9. 3. 1661, Венсен) – франциялык мамлекеттик ишмер. Теги италян. Сицилиялык дворян үй-бүлөдөн. Папанын аскер күчтөрүндө кызмат өтөгөн. 1623–44-жылдары Рим папасынын дипломаты. 1634–36-жылдары дипломатиялык кызматта. 1641-жылдан кардинал. 1643–61-жылы биринчи министр болуп иштеген. Мазарани франциялык абсолютизмди бекемдеп, 1643-жылы феодалдык ак сөөктөрдүн кутумун жана элдик көтөрүлүштөрдү токтоткон. 1648–53-жылдары Францияда абсолютизмге жана Мазаранинин өкмөтүнө каршы чыккан ар кандай социалдык катмарлардан турган Фронда кыймылынын кысымы менен Париж парламенти Мазаранин мамлекеттин душманы деп жарыялап, 1651–52-жылдары Франциядан кетүүгө аргасыз кылган. 1653-жылы Фронда кыймылы басылгандан кийин Мазарани кайрадан Францияга кайтып келген. Тышкы саясатта Мазарани күчтүү дипломат болгондуктан, көптөгөн ийгиликтерге [(Вестфалия тынчтыгы (1648), Франция менен Англиянын ортосундагы 1655-жылы түзүлгөн тынчтык жана соода келишимдери ж. б.)] жетишип, Европада Франциянын саясий гегемониясын бекемдеген. 
Инсандар

Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7